Likumprojekts

**Grozījumi likumā "**[**Par zemes privatizāciju lauku**](http://likumi.lv/ta/id/74241-par-zemes-privatizaciju-lauku-apvidos) **apvidos"**

**Izdarīt** likumā "**Par zemes privatizāciju lauku apvidos"** (Latvijas Republikas Augstākās Padomes un Valdības Ziņotājs, 1992, 32., 33., 34. nr.; 1993, 18./19. nr.; Latvijas Republikas Saeimas un Ministru Kabineta Ziņotājs, 1994, 1. nr.; 1995, 2. nr.; 1996, 1., 15. nr.; 1997, 2. nr.; 2001, 22. nr.; 2003, 9. nr.; 2005, 24. nr.; 2007, 14. nr.; Latvijas Vēstnesis, 2010, 205. nr.; 2011, 65. nr.; 2013, 191. nr.; 2014, 17., 140., 228. nr.; 2017,106. nr.) šādus grozījumus:

1. Aizstāt 28.1 panta pirmajā daļā vārdu "tekošajā" ar vārdu "kārtējā".

2. Papildināt likumu ar VIII nodaļu šādā redakcijā:

**"VIII nodaļa**

**Administratīvā atbildība lauksaimniecības zemes izmantošanas jomā un kompetence sodu piemērošanā**

**39.pants. Administratīvā atbildība lauksaimniecības zemes izmantošanas jomā**

Par apliecinājumā ietvertā pienākuma nepildīšanu uzsākt lauksaimniecības zemes izmantošanu lauksaimnieciskajā darbībā gada laikā pēc tās iegādes un nodrošināt tās izmantošanu lauksaimnieciskajā darbībā arī turpmāk, ja zeme iepriekšējā vai kārtējā gadā ir bijusi pieteikta tiešajiem maksājumiem un lauksaimniecības zemes platība ir:

1) no viena līdz 20 hektāriem, piemēro brīdinājumu vai naudas sodu fiziskajām personām no trīs līdz divpadsmit naudas soda vienībām, bet juridiskajām personām – no desmit līdz trīsdesmit naudas soda vienībām;

2) no 21 līdz 50 hektāriem, piemēro brīdinājumu vai naudas sodu fiziskajām personām no divpadsmitlīdz septiņdesmit naudas soda vienībām, bet juridiskajām personām – no trīsdesmit līdz simt trīsdesmit naudas soda vienībām;

3) no 51 līdz 100 hektāriem, piemēro brīdinājumu vai naudas sodu fiziskajām personām no septiņdesmitlīdz simt naudas soda vienībām, bet juridiskajām personām – no simt trīsdesmit līdz trīssimt naudas soda vienībām*;*

4) lielāka par 100 hektāriem, piemēro brīdinājumu vai naudas sodu fiziskajām personām no simt līdz simt četrdesmit naudas soda vienībām, bet juridiskajām personām – no trīssimtlīdz tūkstoš naudas soda vienībām.

Par apliecinājumā ietvertā pienākuma nepildīšanu uzsākt lauksaimniecības zemes izmantošanu lauksaimnieciskajā darbībā triju gadu laikā pēc tās iegādes un nodrošināt tās izmantošanu lauksaimnieciskajā darbībā arī turpmāk, ja zeme iepriekšējā vai kārtējā gadā nav bijusi pieteikta tiešajiem maksājumiem un lauksaimniecības zemes platība ir:

1) no viena līdz 20 hektāriem, piemēro brīdinājumu vai naudas sodu fiziskajām personām no trīs līdz divpadsmit naudas soda vienībām, bet juridiskajām personām – no desmit līdz trīsdesmit naudas soda vienībām;

2) no 21 līdz 50 hektāriem, piemēro brīdinājumu vai naudas sodu fiziskajām personām no divpadsmitlīdz septiņdesmit naudas soda vienībām, bet juridiskajām personām – no trīsdesmit līdz simt trīsdesmit naudas soda vienībām;

3) no 51 līdz 100 hektāriem, piemēro brīdinājumu vai naudas sodu fiziskajām personām no septiņdesmitlīdz simt naudas soda vienībām, bet juridiskajām personām – no simt trīsdesmit līdz trīssimt naudas soda vienībām*;*

4) lielāka par 100 hektāriem, piemēro brīdinājumu vai naudas sodu fiziskajām personām no simt līdz simt četrdesmit naudas soda vienībām, bet juridiskajām personām – no trīssimtlīdz tūkstoš naudas soda vienībām.

**40. pants.** **Kompetence sodu piemērošanā**

Administratīvo pārkāpumu procesu par šā likuma 39. pantā minētajiem pārkāpumiem uzsāk pašvaldības izpilddirektors, pašvaldības policija vai pašvaldības vides kontroles amatpersona.

Administratīvā pārkāpuma lietu par šā likuma 39. pantā minētajiem pārkāpumiem izskatīšanai sagatavo, administratīvā pārkāpuma lietu izskata un lēmumu pieņem pašvaldības administratīvā komisija."

3. Papildināt pārejas noteikumus ar 12. punktu šādā redakcijā:

"12.Šā likuma VIII nodaļastājas spēkā vienlaikus ar Administratīvās atbildības likumu."

Zemkopības ministra vietā –

veselības ministre

I. Viņķele